Doložka
o posúdení vplyvov

1.	Vplyvy na verejné financie:
Materiál predkladaný v tejto podobe nebude mať vplyv na finančné zdroje zo štátneho rozpočtu. 

2.	Vplyvy na obyvateľov, hospodárenie podnikateľskej sféry a iných právnických osôb: 
Predložený materiál nemá negatívny vplyv. na obyvateľov, hospodárenie podnikateľskej sféry a iných právnických osôb. Realizácia IKC bude mať pozitívny dopad na obyvateľov v oblasti zamestnanosti, hospodárenie podnikateľskej sféry a iných právnických osôb (napr. pri výstavbe pracovísk  a ich technické a technologické vybavenie).  

3.	Vplyvy na životné prostredie:  
Predložený materiál nemá negatívny vplyv  na životné prostredie. Vybraná  technológia  nemá pri dodržaní pracovných postupov žiadny negatívny dopad na životné prostredie.  V súlade so zákonom o posudzovaní vplyvov na životné prostredie a o zmene a doplnení niektorých zákonov č. 24/2006 Z. z. zo 14.12.2005 a v súlade so zákonom č. 287/2009 Z. z., ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov bude posúdený vplyv stavby na životné prostredie a Ministerstvo životného prostredia SR vydá príslušné záväzné stanovisko.   

4.	Vplyvy na zamestnanosť:
Predložený materiál nebude mať negatívny vplyv na zamestnanosť. Realizácia úloh vyplývajúcich z návrhu uznesenia pod bodom B.2. vytvára podmienky na zvyšovanie zamestnanosti v rôznych sférach hospodárskej činnosti a pre rôzne skupiny obyvateľstva. Okrem toho bude ovplyvnená aj zamestnanosť v ďalších podnikateľských subjektoch, zapojených do externých služieb, ako sú napr.  stravovanie, doprava, nákup režijných a spotrebných materiálov, čo by malo pozitívny vplyv na zamestnanosť v regióne.

5.	Vplyvy na podnikateľské prostredie:
Predložený materiál nemá negatívny vplyv na podnikateľské prostredie. Realizácia IKC pozitívne ovplyvní podnikateľské prostredie v rámci súčinnosti a spolupráce, napr. v oblasti výskumu a vývoja, konzervovania, deacidifikácie, reštaurovania, výstavby a rekonštrukcie pracovísk a ich technického a technologického vybavenia. Pôjde o vytvorenie nových pracovných príležitostí, zvýšené možnosti odbytu produktov,  služieb a pod.